Кинофестивалыр нобэ зэхуащIыж
Кином и илъэсым хыхьэу, Налшык къалэм щокIуэкI «Налшык-2016» фестивалхэм я япэ дунейпсо кинофестивалыр.
Фестивалыр Кавказ Ищхъэрэм и дунейпсо щэнхабзэ кинофестиваль нэхъыщхьэ хъуащ. Абы хэтщ киногъуазджэм хэлъхьэныгъэфI хуэзыщIа, хамэ къэралхэм къикIа хьэщIэхэр, урыс кинематографием и вагъуэхэр.
ГуфIэгъуэ щытыкIэм иту бадзэуэгъуэм и 20-м сыхьэт 19-м фестивалыр зэхуащIыжынущ. Абы хэтынущ РСФСР-м щIыхь зиIэ и артистхэу, УФ-м и цIыхубэ артистхэу Ливанов Аристархрэ Прыгунов Леврэ, УФ-м щIыхь зиIэ и артисткэ Яковлевэ Маринэ, СССР-м щIыхь зиIэ и артисткэ Шевчук Иринэ, театрымрэ киномрэ я артистхэу Макеевэ Анастасие, Гимадеев Наил, Колосов Максим, Залакс Эдийс (Латвие) сымэ.
УпщIэ зиIэхэр фыпсалъэ хъунущ мы телефонхэмкIэ 40-74-39, 40-81-50.
АРЩЫДАН Дисэ.
